
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 90 


22 Φεβρουάριου 1995 


ΠΕ ΡΙΕΧΟΜΕ ΝΑ 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτων για την εκτέλεση 
ειδικών έργων του Μετρό Αθηνών στην περιοχή του 
Δήμου Αθηναίων, θέση: Φρέαρ ΠΕΤΜΕΖΑ. 1 

ΠΟΛΕΟΔΟΜΙΑ 

ΔΙΑΤΑΓΜΑΤΑ 

Έγκριση πολεοδομικής μελέτης τμήματος της Π.Ε. 4 
του Δήμου Βάρης (Ν. Αττικής) και τροποποίηση του 
ρυμοτομικού σχεδίου σε συνεχόμενη περιοχή του 
Ιδιου Δήμου . 2 

ΑΝΑΚΟΙΝΩΣΕΙΣ 

Ειδοποίηση παρακαταθέσεως αποζημιώσεως ποσού 
δρχ. 61.061.000 για τα ρυμοτομούμενα εδαφικά 
τμήματα και επικείμενα της υπ’ αριθ. 11/91 πράξης 
αναλογισμού του Τμήματος Πολεοδομίας της Νο¬ 
μαρχίας ΑχαΤας ... 3 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 1017894/1068/0010 (1) 

Αναγκαστική απαλλοτρίωση ακινήτων για την εκτέλεση ει¬ 
δικών έργων του Μετρό Αθηνών στην περιοχή του Δή¬ 
μου Αθηναίων, θέόη: Φρέαρ ΠΕΤΜΕΖΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ, ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του Ν.Δ/τος 797/1971 «περί αναγκα¬ 
στικών απαλλοτριώσεων» σε συνδυασμό με τις διατάξεις 
του Β.Δ/τος 139/1971 «περί αρμοδιότητος των νομαρχών 
προς κήρυξιν αναγκαστικών τινών απαλλοτριώσεων». 

2. Τις διατάξεις του άρθρου 10 Ν. 1955/1991 «περί 


ιδρύσεως Εταιρείας με την επωνυμία «ΑΤΤΙΚΟ ΜΕΤΡΟ 
Ανώνυμος Εταιρεία» {ΦΕΚ 112 τ.Α/18.7.1991). 

3. Τις διατάξεις του άρθρου 34 του Ν. 2040/1992. 

4. Την ΥΠ. 123/15.7.1994 {ΦΕΚ 550/1994 τ.Β ) από¬ 
φαση του Πρωθυπουργού, σχετικά με ανάθεση αρμοδιο¬ 
τήτων στον Αναπληρωτή Υπουργό Περιβάλλοντος, Χωρο¬ 
ταξίας και Δημοσίων Έργων Κ. Γείτονα. 

5. Την 1026431/268/0006Α72.3.1994 (ΦΕΚ 154/ 
7.3.94 τ.Β') κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Κηρύσσουμε την αναγκαστική απαλλοτρίωση, για λό¬ 
γους δημόσιας ωφέλειας και ειδικότερα για την εκτέλεση 
ειδικών έργων του Μετρό Αθηνών, θέση: Φρέαρ ΠΕ¬ 
ΤΜΕΖΑ, έκτασης συνολικού εμβαδού 398 μ2 που βρίσκε¬ 
ται στην περιοχή του Δήμου Αθηναίων και εικονίζεται, με 
στοιχεία Α-Β-Γ-Δ-Ε-Ζ-Α, στο με κλίμακα 1:200 και 
με αριθμό σχεδίου 2Η09ΕΝ150-01 ΙΑ από Νοεμβρίου 
1994 κτηματολογικό διάγραμμα και στον αντίστοιχο κτη- 
ματολογικό πίνακα του Υπουργείου Περιβάλλοντος, Χω¬ 
ροταξίας και Δημοσίων Έργων, τα οποία έχει αυντάξει η 
«ΑΔΚ ΑΡΩΝΗΣ - ΔΡΕΤΤΑΣ - ΚΑΡΛΑΥΤΗΣ Σύμβουλοι 
Μηχανικοί Α.Ε.», έχει ελέγξει για λογαριασμό της «ΑΤ¬ 
ΤΙΚΟ ΜΕΤΡΟ Α.Ε.» η Π. Καράτζαλη και έχει θεωρήσει ο 
Διευθυντής της Δ/νσης Δ.12 του παραπάνω Υπουργείου 
Κ. Δεσΰρπης, στις 9.12.1994. 

Στην έκταση που απαλλοτριώνεται προβάλλουν δικαιώ¬ 
ματα κυριότητας οι: Κληρονόμοι Ανέτας Πούπου. 

Η απαλλοτρίωση κηρύσσεται υπέρ και με δαπάνη της 
εταιρείας με την επωνυμία «ΑΤΤΙΚΟ ΜΕΤΡΟ Α.Ε.», χαρα¬ 
κτηρίζεται δε ως κατεπείγουσα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1995 

01 ΥΠΟΥΡΓΟΙ 

ΑΝΑΠΛΗΡΩΤΗΣ ΠΕΡΙΒΑΛΛΟΝΤΟΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΧΩΡΟΤΑΞΙΑΣ & ΔΗΜ. ΕΡΓΩΝ 

Δ. ΓΈΩΡΓΑΚΟΠΟΥΛΟΣ Κ. ΓΕΙΤΟΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 


ΠΟΛΕΟΔΟΜΙΑ 

ΔΙΑΤΑΓΜΑΤΑ 

(2) 

Έγκριση πολεοδομικής μελέτης τμήματος της ΠΈ. 4 του 

Δήμου Βάρης (Ν. Αττικής) και τροποποίηση του ρυμο¬ 
τομικού σχεδίου σε συνεχόμενη περιοχή του Ιδιου Δή¬ 
μου. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1, 4, 5 και 6), 7 
(παρ. 1,2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α’ 33) όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3,9 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228) όπως 
μεταγενέστερα τροποποιήθηκαν και συμπληρώθηκαν. 

3. Τις διατάξεις των άρθρων 6 (παρ. 1), 7,8 και 9 του Ν. 
1577/1985 «Γενικός Οικοδομικός Κανονισμός» (Α' 210) 
όπως τροποποιήθηκαν με το άρθρο 13 (παρ. 1,2, 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (Ο.Κ.Χ.Ε.) και άλλες σχετικές διατά¬ 
ξεις» (Α' 141) και το άρθρο 1 (παρ. 3,4)του Ν. 1772/1988 
«Τροποποίηση διατάξεων του Ν. 1577/1985 «ΓΟΚ» και 
άλλες σχετικές διατάξεις» (Α' 91). 

4. Τις διατάξεις της παρ. 1 (εδ. ιδ.) του άρθρου 23 του Ν. 
1558/1985 «Κυβέρνηση και Κυβερνητικά Όργανα* (Α' 
137). 

5. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081 /1992 
(Α' 154). 

6. Την 56294/2362/4.8.1986 απόφαση του Υπουργού 
Περιβάλλοντος Χωροταξίας και Δημοσίων Έργων 
«Έγκριση Γενικού Πολεοδομικοϋ Σχεδίου (Γ.Π.Σ.) της 
Κοινότητας Βάρης (Ν. Αττικής)» (Δ' 1003). 

7. Την 52357/1631/1991 απόφαση του Υπουργού Πε¬ 
ριβάλλοντος Χωροταξίας και Δημοσίων Έργων «Έγκριση 
πολεοδομικής προμελέτης της πολεοδομικής ενότητας 4 
(μεταξύ Βάρης - Βάρκιζας) της Κοινότητας Βάρης (Ν. Ατ¬ 
τικής)». 

8. Την 125/1989 γνωμοδότηση του Κοινοτικού Συμ¬ 
βουλίου Βάρης (Ν. Αττικής). 

9. Τις 50/1992, 177/1992, 178/1992, 21/1993 και 
22/1993 γνωμοδοτήσεις του Δημοτικού Συμβουλίου Βά¬ 
ρης (Ν. Αττικής). 

10. Τις 16/συν. 3.5.1990, 22/συν. 11.6.1992, 19/συν. 
6.5.1993 και 23/συν. 3.6.1993 γνωμοδοτήσεις του Συμ¬ 
βουλίου Χωροταξίας Οικισμού και Περιβάλλοντος Νομαρ¬ 
χίας Πειραιά. 

11. Το γεγονός ότι από τις κανονιστικές διατάξεις αυτού 
του Δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

12. Τις 623/1991, 576/1992 και 694/1994 γνωμοδο¬ 
τήσεις του Συμβουλίου της Επικράτειας, με πρόταση του 
Υπουρνού Περιβάλλοντος Χωροταξίας και Δημοσίων Έρ¬ 
γων, αποφασίζουμε: 


Αρθρο 1 

Εγκρίνεται: 

1. το πολεοδομικό σχέδιο τμήματος της πολεοδομικής 
ενότητας 4 (μεταξύ Βάρης - Βάρκιζας) του Δήμου Βάρης 
(Ν. Ατικής) με τον καθορισμό οικοδομήσιμων χώρων, 
οδών, πεζοδρόμων, κοινοχρήστων χώρων, χώρων στάθ¬ 
μευσης αυτοκινήτων, χώρου αθλητικών εγκαταστάσεων 
και πλατείας - αρχαιολογικού χώρου, χώρου παιδικής χα¬ 
ράς, 

2. η τροποποίηση του εγκεκριμένου ρυμοτομικού σχε¬ 
δίου στα σημεία σύνδεσης αυτού με την παραπάνω πε¬ 
ριοχή με την μετατόπιση οικοδομικών και ρυμοτομικών 
γραμμών. 

όπως οι παραπάνω ρυθμίσεις φαίνονται στα σχετικά 
τέσσερα (4) χρωματισμένα πρωτότυπα διαγράμματα σε 
κλίμακα 1:1000, που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 472/1995 
πράξη του και που αντίτυπά τους σε φωτοσμίκρυνση δη¬ 
μοσιεύονται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής της 
οποίας το πολεοδομικό σχέδιο εγκρίνεται με το άρθρο 1 
του παρόντος. 

Αρθρο 3 

Στους οικοδομήσιμους χώρους της παραπάνω περιοχής 
επιτρέπονται οι χρήσεις αμιγούς κατοικίας όπως προσδιο¬ 
ρίζονται από το άρθρο 2 του από 23.2.1987 Π.Δ/τος (Δ' 
166 ). 

Άρθρο 4 

Στο πρόσωπο των οικοπέδων, οικοδομημένων η μη, επι¬ 
βάλλεται προκήπιο πλάτους τριών (3), τεσσάρων (4) πέντε 
(5), έξι (6) και επτά (7) μέτρων, όπως φαίνεται στα ίδια δια¬ 
γράμματα. 

Άρθρο 5 

Τα ελάχιστα όρια εμβαδοϋ και προσώπου των οικοπέ¬ 
δων της παραπάνω περιοχής καθορίζονται κατά τομείς Α 
και Β ως εξής: 

Α. ΤΟΜΕΑΣ Α. 

Ελάχιστο πρόσωπο: δέκα πέντε (15) μ. 

Ελάχιστο εμβαδόν: τετρακόσια (400) τ.μ. 

Β. ΤΟΜΕΑΣ Β. 

Ελάχιστο πρόσωπο: δέκα (10) μ. 

Ελάχιστο εμβαδόν: διακόσια (200) τ.μ. 

Γ. Επί πλέον των προϋποθέσεων των προηγουμένων 
παραγράφων Α και Β απαιτείται όπως: 

α) στο οικοδομήσιμο τμήμα του οικοπέδου εγγράφεται 
κάτοψη κτιρίου με ελάχιστη επιφάνεια πενήντα (50) τ.μ. 
και ελάχιστη πλευρά πέντε (5) μέτρα και 

β) τα οικόπεδα δεν δημιουργήθηκαν από κατάτμηση 
που έγινε κατά παράβαση των διατάξεων του από 
22.6.1983 Π .Δ/τος (Δ' 284). 

Δ. Οι όροι και περιορισμοί δόμησης των οίκσπέδων της 
παραπάνω περιοχής καθορίζονται ως εξής: 

1. Μέγιστα ποσοστό κάλυψης: σαράντα τοις εκατό 
(40%) της επιφανείας των. 

2. Η μέγιστη επιτρεπόμενη κατά τα ως άνω κάλυψη ανά 
κτίριο ορίζεται σε 250 τ. μ. εκτός των κοινωφελών εγκατα¬ 
στάσεων (σχολείων κ.λπ.). 

3. Συντελεστής δόμησης: 

-Για τον τομέα Α: πέντε δέκατα (0,5) και 

-Γία τον τομέα Β: έξι δέκατα (0,6). 

4. Μέγιστο επιτρεπόμενο ύψος των κτιρίων: οκτώ μέτρα 
και πενήντα εκατοστά του μέτρου (8,50) μ. 

5. Πάνω από το μέγιστο επιτρεπόμενο ύψος επιβάλλε¬ 
ται η κατασκευή στέγης μεγίστου ύψους ενός και μισού 
μέτρου (1,50 μ.) και μεγίστης κλίσης 30%. 

6. Απαγορεύεται η κατασκευή κτιρίων επί υποστηλωμά- 
των (ΡΙΙΟΤΙ3). 

7. Επιβάλλεται έλεγχος της αρμόδιας Αρχαιολογικής 
Υπηρεσίας κατά την εκσκαφή των θεμελίων. 


'Αρθρο 6 

Η ισχύς του παρόντος διατάγματος αρχίζει από τη δημο¬ 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 15 Φεβρουάριου 1995 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΟΣΤΑΣ ΛΑΛ1ΩΤΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


ΑΝΑΚΟΙΝΩΣΕΙΣ 

Αριθ. 8918/87 (3) 

Ειδοποίηση παρακαταθέσεως αποζημιώσεως ποσού δρχ. 
61.061.000 γιο τα ρυμοτομούμενα εδαφικά τμήματα 
και επικείμενα της υπ' αριθ. 11 /91 πράξης αναλογι¬ 
σμού του Τμήματος Πολεοδομίας της Νομαρχίας 
ΑχαΤας. 

Ο ΔΗΜΑΡΧΟΣ ΠΑΤΡΕΩΝ 

Με το υπ’ αριθ. 40/20.2.95 γραμμάτιο συ στάσεως πα¬ 
ρακαταθήκης του Ταμείου Παρακαταθηκών και Δανείων 
Υποκ/τος Πατρών, ο Δήμος Πατρέων παρακατέθεσε 
ποσό 61.061.000 δρχ. σαν αποζημίωση των ρυμοτομου¬ 
μένων εδαφικών τμημάτων και των επικειμένων της υπ’ 
αριθ. 11/91 πράξης αναλογισμού του Τμήματος Πολεοδο¬ 
μίας της Νομαρχίας ΑχαΤας, που επικυρώθηκε με την υπ’ 
αριθ. Χ.ΟΙΚ. 9852/91 απόφαση της Νομαρχίας ΑχαΤας, 


και υπέρ των εικαζομένων δικαιούχων της πράξης αυτής, 
προς δημιουργία πλατείας στη συμβολή των οδών Δοϊρά¬ 
νης και 5 Πηγαδίων, όπως προβλέπεται από το εγκεκρι¬ 
μένο σχέδιο της πόλης, αναφέρεται στην 11/91 πράξη 
αναλογισμού και απεικονίζεται στο τοπογραφικό διά¬ 
γραμμα που την συνοδεύει. 

Η προσωρινή τιμή μονάδος αποζημιώσεως των απαλλο- 
τριουμένων εδαφικών τμημάτων και των επικειμένων κα¬ 
θορίστηκε με την υπ’ αριθ. 590/93 απόφαση Ειδικής Δια¬ 
δικασίας του Μονομελούς Πρωτοδικείου Πατρών. 

Για τα εδαφικά αυτά τμήματα συνετάγη η υπ’ αριθ. 
232/95 δήλωση Φόρου Μεταβιβάοεως Ακινήτου της Α' 
ΔΟΥ Πατρών. 

Η ανακοίνωση αυτή να δημοσιευθεί στην Εφημερίδα 
της Κυβερνήσεως. 

Πάτρα, 17 Φεβρουαρίου 1995 
Ο Δήμαρχος 

ΑΝΔΡΕΑΣ Γ. ΚΑΡΑΒΟΛΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


